**Az 1848/49-es Forradalom és Szabadságharc Évfordulója,**

**március 15-e alkalmából**

**Áder János, Magyarország köztársasági elnöke**

**a Magyar Érdemrend Tisztikeresztje kitüntetést adományozta**

1. **Dr. Beke János** **a Magyar Tudományos Akadémia doktora, a Szent István Egyetem Gépészmérnöki Kara Folyamatmérnöki Intézetének egyetemi tanára részére,** a Szent István Egyetemen folyó gépészmérnöki képzés nemzetközi jó hírnevét erősítő, magas színvonalú kutatói, oktatói és oktatásszervezői munkája elismeréseként.
2. **Dr. Négyesi Lajos ezredes, hadtörténész, a Nemzeti Közszolgálati Egyetem Hadtudományi és Honvédtisztképző Kara Hadtörténelmi, Filozófiai és Kultúrtörténeti Tanszékének egyetemi docens részére,** a mohácsi csata egykori helyszínén folytatott kutatásai, valamint a Mohácsi Nemzeti Emlékhely kiállítóterének összeállításában, illetve a csatában résztvevő magyar hősök emlékének ápolásában betöltött kiemelkedő szerepe elismeréseként.
3. **Dr.** **Terbe István** **kertészmérnök, agrokémikus, a Magyar Tudományos Akadémia doktora, a Szent István Egyetem professor emeritusa részére,** a zöldségtermesztés szakterületén folytatott több évtizedes kutatói és szakmai közéleti tevékenysége, valamint a hazai kertészeti oktatásban végzett iskolateremtő munkája elismeréseként.

**Áder János, Magyarország köztársasági elnöke**

**a Magyar Érdemrend Lovagkeresztje kitüntetést adományozta**

**1. Dr. Fodor László** a**z Eszterházy Károly Egyetem Agrártudományi és Vidékfejlesztési Kar dékánja, az Agrártudományi és Környezetgazdálkodási Intézetének főiskolai tanára részére,** a talaj-növény rendszer területén elért kutatási eredményei elismeréseként.

**2. Dr. Kozári József** **a Magyar Agrár- és Élettudományi Egyetem Fenntartható Fejlesztés és Gazdálkodás Intézetének egyetemi docense részére,** a hazai agrár-szaktanácsadási struktúra kialakításához és fejlesztéséhez hatékony ismeretátadási módszerek, illetve tananyagok kidolgozásával hozzájáruló több évtizedes, kiemelkedő színvonalú munkája elismeréseként.

**3. Dr. Köhler Mihály Fleischmann Rudolf-díjas mezőgazdász, agronómus részére,** a talajtermőképesség-javítás és a biogazdálkodás területén elért rendkívüli eredményei elismeréseként.

**4. Dr. Szigeti Orsolya** **a Szent István Egyetem Kaposvári Campusa Gazdaságtudományi Karának megbízott dékánja, Marketing és Menedzsment Intézetének igazgatója részére,** kimagasló színvonalú, innovatív oktatói-nevelői és tudománynépszerűsítő tevékenysége, valamint a szervezeti kultúra fejlesztése iránt elhivatott vezetői munkája elismeréseként.

**Áder János, Magyarország köztársasági elnöke**

**a Magyar Arany Érdemkereszt kitüntetést adományozta**

1. **Dr. Bertók Gábor** **régész, a Janus Pannonius Múzeum főmuzeológusa, a Pázmány Péter Katolikus Egyetem Bölcsészet- és Társadalomtudományi Kar Régészettudományi Intézete Roncsolásmentes Régészeti Tanszékének adjunktusa, megbízott tanszékvezetője részére,** a mohácsi csata egykori helyszínének kutatása során végzett fáradhatatlan munkája, valamint jelentős nemzetközi régészeti feltárásokban vállalt szerepe elismeréseként.
2. **Dr. Csorbai Attila a Baromfi Termék Tanács elnök-igazgatója részére,** a hazai baromfiágazat fejlesztését, valamint a baromfi termékek népszerűsítését sokrétűen szolgáló munkája elismeréseként.
3. **Erdélyi István László a Gallicoop Pulykafeldolgozó Zrt. nyugalmazott elnök-vezérigazgatója, tulajdonosa részére,** a hazai pulykatenyésztési, illetve -feldogozási ágazat fejlesztése érdekében végzett több évtizedes, eredményes munkája elismeréseként.
4. **Fülep Zsolt a Magyar Pékszövetség alelnöke, a balmazújvárosi Balmaz-Sütöde Kft. tulajdonosa részére,** a hagyományos sütési technológiák megőrzése, valamint Hajdú-Bihar és Jász-Nagykun-Szolnok megye élelmiszeriparának fejlesztése érdekében végzett kimagasló munkája elismeréseként.
5. **Horváth József az Orosháza és Térsége Gazdakör nyugalmazott elnöke részére,** a hazai állattenyésztésben elért eredményei, valamint a magyar gazdák érdekvédelmében és rendszeres tájékoztatásában vállalt jelentős szerepe elismeréseként.
6. **Kreinbacher József a Metal Hungária Holding Zrt. Igazgatóságának elnöke, a somlóvásárhelyi Kreinbacher Birtok tulajdonosa részére,** a hazai bor- és pezsgőgyártás nemzetközi sikereihez hozzájáruló, kiemelkedő színvonalú munkája elismeréseként.
7. **Dr. Pintér Károly a korábbi Földművelésügyi Minisztérium Halgazdálkodási Főosztályának nyugalmazott főosztályvezetője részére,** a hazai halgazdálkodási ágazat támogatási rendszerének kidolgozásában és működtetésében vállalt jelentős szerepe elismeréseként.
8. **Dr. Varga Szabolcs történész, az Eötvös Loránd Kutatási Hálózat Történettudományi Intézetének tudományos munkatársa részére,** a mohácsi csata egykori helyszínének kutatásában elért eredményei, a Mohácsi Nemzeti Emlékhelyet népszerűsítő kisfilmek létrejöttében vállalt szakmai, valamint két évtizedes oktatói munkája elismeréseként.

**Áder János, Magyarország köztársasági elnöke**

**a Magyar Ezüst Érdemkereszt kitüntetést adományozta**

**1. Dr. Fodor Márta** **az Északerdő Zrt. Igazgatási és Jogi Osztályának vezetője részére,** az állami erdőgazdálkodáshoz kapcsolódó, három évtizedes jogászi tevékenysége elismeréseként.

**2. Füsti Molnár Gábor a Nemzeti Élelmiszerlánc-biztonsági Hivatal nyugalmazott osztályvezetője részére,** a vetőmag-minősítés területén végzett munkája, valamint a szakterület nemzetközi kapcsolatainak koordinálásában vállalt szerepe elismeréseként.

**3. Nyakas András a hajdúnánási Nyakas Farm Kft. ügyvezetője részére,** a hazai agrárgazdaság területén végzett több évtizedes, sikeres munkája elismeréseként.

**4. Vasasné Dr. Fűzi Edit az Északerdő Zrt. jogtanácsosa részére,** az állami erdőgazdálkodási érdekvédelem területén végzett kimagasló jogászi munkája elismeréseként.

**Dr. Nagy István miniszter úr a Fasching Antal Díjat adományozta**

1. **Balázsik Valéria az Óbudai Egyetem Alba Regia Műszaki Karának mestertanára részére,** hosszú időn át végzett elkötelezett oktatói-nevelői munkájáért, szakmai közéleti tevékenységéért.
2. **Homolya András a Budapesti Műszaki és Gazdaságtudományi Egyetem Általános- és Felsőgeodézia Tanszékének mestertanára részére,** a magyar geodézia és kataszteri ismeretek egyetemi oktatásáért, a földmérési jogszabályok kidolgozásában végzett több évtizedes munkájáért.
3. **Dr. Sóvári Tibor Békés Megyei Kormányhivatal Földhivatal Főosztály főosztályvezetője részére,** a földügyi ágazatban végzett munkájáért, eredményes vezetői tevékenységéért.

**Agrárminiszter Úr a Konkoly Thege Sándor Díjat adományozta**

**1. Bognár László a Holstein-Fríz Tenyésztők Egyesületének ügyvezető igazgatója részére,** a holstein-fríz fajta hazai és nemzetközi népszerűsítésében, nemesítésében végzett munkájáért.

**2. Dr. Flink Ferenc a Nemzeti Élelmiszerlánc-biztonsági Hivatal osztályvezetője részére,** az állattenyésztés-szervezésben végzett több mint négy évtizedes kiemelkedő munkájáért.

**3. Rombauer Tamás a Magyarországi Arablótenyésztők Egyesületének nyugalmazott elnöke részére,** az arablótenyésztésben és annak szervezésében elért hazai és nemzetközi eredményeiért.

**Agrárminiszter Úr a Pro Alimentis Hungariae Díjat adományozta**

1. **Dr. Nguyen Duc Quang a Magyar Agrár- és Élettudományi Egyetem egyetemi tanára részére,** az élelmiszeripar és biotechnológia területén kifejtett alkalmazott kutatásért és a tudományos eredmények ipari gyakorlatba való átültetéséért, tudományos szakmai utánpótlás-nevelésben betöltött aktív szerepvállalásáért.

**Dr. Nagy István miniszter úr az Ujhelyi Imre Díjat adományozta**

1. **Dr. Németh Zoltán a Capriovus Kft. ügyvezető igazgatója részére,** az élelmiszermérnökök gyakorlati oktatásában, illetve az élelmiszeripar, ezen belül a tojásfeldolgozás nagy hozzáadott értéket teremtő, magas feldolgozottsági fokot eredményező új technológiai eljárásainak, termékfejlesztéseinek megvalósulása érdekében végzett munkájáért.
2. **Rizmajer József a Rizmajer Sörfőzde és Sörház ügyvezetője részére,** a kisüzemi sörfőzdék érdekképviseletében végzett sokéves eredményes munkájáért, valamint a kisüzemi sörgyártás területén végzett magas szintű szakmai tevékenységéért.
3. **Tóth Bálint Attila az Agrobál Kft. ügyvezetője részére,** a mezőgazdaság területén végzett több mint öt évtizedes kiemelkedő munkájáért, amelyet új eljárásokkal, korszerű módszerekkel és az egyik leginnovatívabb gépparkkal valósított meg.

**Dr. Nagy István miniszter úr a Zöld Toll Díjat adományozta**

1. **Susánszky Mátyás újságíró részére,** a környezet- és természetvédelmi tárgyú sajtóanyagok összeállítása terén végzett munkájáért.
2. **Tóth János a Fagazdasági Országos Szakmai Szövetség főtitkára részére,** a FATÁJ-online erdészeti és faipari szaklap szerkesztésében végzett kiemelkedő munkájáért.
3. **Wenszky Ágnes a Mediaworks Hungary Zrt. kiadó szerkesztője részére,** számos mezőgazdasági témájú szakkönyv megjelenésének előkészítésében végzett kimagasló munkájáért.

**Agrárminiszter Úr az Életfa Emlékplakett Arany fokozatát adományozta**

**1. Dr. Antal Emánuel az Országos Meteorológiai Szolgálat nyugalmazott elnökhelyettese részére,** kiemelkedő vezetői, példaértékű szervezői és oktatói, valamint sok évtizedes kutatói és publikációs tevékenységéért.

1. **Ács Vilmosné az Ujhelyi Imre Mezőgazdasági és Élelmiszeripari Szakközépiskola nyugalmazott mérnöktanára részére,** a mezőgazdasági oktatás területén végzett közel három évtizedes kiemelkedő pedagógusi és gyakorlatvezetői munkájáért.
2. **Dózsa Lajos az Északerdő Zrt. nyugalmazott erdőhasználati műszaki vezetője részére,** a Bódvavölgy erdőgazdálkodásában végzett négy évtizedes elhivatott tevékenységéért, életútja elismeréseként.
3. **Dr. Popovics Ivánné az Országos Meteorológiai Szolgálat nyugalmazott munkatársa részére,** a klimatológia és a levegőtisztaság-védelem területén végzett több évtizedes példaértékű munkájáért.
4. **Dr. S. Nagy László a volt Környezetvédelmi és Területfejlesztési Minisztérium nyugalmazott főmunkatársa részére,** a környezetvédelmi és természetvédelmi felügyelőségek megszervezésének és munkájának irányításáért, életútja elismeréseként.
5. **Tuboly Istvánné a Gemenci Erdő- és Vadgazdaság Zrt. nyugalmazott csemetekert vezetője részére,** a Tolnai Csemetekert érdekében végzett több évtizedes áldozatos munkájáért, életútja elismeréseként.
6. **Varga Béla az Egererdő Zrt. nyugalmazott termelési osztályvezetője részére,** a magyar erdők, a természetes folyamatokra alapozott, tartamos erdőgazdálkodás kiterjesztése érdekében végzett áldozatos munkájáért.

**Agrárminiszter Úr az Életfa Emlékplakett Ezüst fokozatát adományozta**

**1. Bartha Péterné az Országos Meteorológiai Szolgálat nyugalmazott munkatársa részére,** az időjárás előrejelzés területén kifejtett több évtizedes kiemelkedő tevékenységéért.

**2. Bittner Melinda a Pilisi Parkerdő Zrt. nyugalmazott kerületvezető erdésze részére,** a Szentendrei Erdészet érdekében végzett áldozatos munkájáért, a csemetekert minőségi fejlesztéséért.

**3. Fábián Béla a Bakonyerdő Zrt. nyugalmazott közgazdasági és munkaügyi osztályvezetője részére,** a belső szabályozás, anyagi ösztönzési rendszer alkalmazása, valamint a munkaügy vezetése terén végzett kiváló munkájáért.

**4. Dr. Gundel János Budapesti Gazdasági Egyetem professor emeritusa részére,** a mezőgazdaság-tudomány magas rangú művelőjeként végzett áldozatos oktatói, kutatói munkásságáért.

**5. Huiber János a Hubertus Erdészeti Erdei Iskola nyugalmazott vezetője részére,** a magyar erdők érdekében végzett lelkiismeretes munkájáért, az erdei iskola megnyitásában és működtetésében játszott szerepéért.

**6. Tóth Béla szobrászművész részére,** a magyar mezőgazdaság és állattenyésztés pozitív társadalmi megítélésében játszott szerepéért, maradandó művészeti munkásságáért.

**7. Dr. Voigt Erzsébet a Gyümölcs-és Dísznövénytermesztési Kutatóintézet nyugalmazott kutatója részére,** több mint öt évtizedes kutatói munkásságáért, különösen a cseresznye, meggy, dió és szőlő környezetkímélő növényvédelmi technológiájának kidolgozásáért.

**Agrárminiszter Úr az** **Életfa Emlékplakett Bronz fokozata elismerést adományozta**

**1. Ádám Tibor a Piggy Farm Kft. tulajdonosa részére,** a magyar nagyfehér sertésfajta fenntartása és nemesítése terén elért elévülhetetlen érdemeiért.

**2. Győri Délia a Gemenci Erdő- és Vadgazdaság Zrt. nyugalmazott adminisztrátora részére,** a szervezet pénzügyi-számviteli rendszerének modern kialakításában, fejlesztésében vállalt aktív szerepéért.

**3.** **Hajtun György a Magyar Akvakultúra és Halászati Szakmaközi Szervezet felelős szerkesztője részére,** a magyar halászati szakújságírás területén végzett kiemelkedő tevékenységéért, felelős szerkesztői feladatainak ellátásáért.

**4. Ondrusekné Kiss Mária az Országos Meteorológiai Szolgálat nyugalmazott laborvezetője részére,** a levegőkörnyezet és Magyarország háttérszennyezettségének megfigyelésében és mérésében végzett kiváló tevékenységéért.

**5. Dr. Pekli József a Magyar Agrár- és Élettudományi Egyetem Mezőgazdaság- és Környezettudományi Kar nyugalmazott tanszékvezetője részére,** az agrárgazdasági, környezetvédelmi és halászati technológiák fejlődő országbeli adaptációjának területén végzett kiváló munkájáért.

**6. Rábai Gábor pékmester a Rábai Sütöde Kft. ügyvezetője részére,** a magyar péktermékek hagyományos receptúráinak megőrzésében, több rangos hazai és nemzetközi pékversenyen elért eredményeiért.

**7. Stefanovitsné Dr. Bányai Éva a Magyar Agrár- és Élettudományi Egyetem Élelmiszertudományi Karának nyugalmazott egyetemi tanára részére,** a szakmai utánpótlásnevelés, továbbképzés területén végzett áldozatos munkájáért.

**8. Suvada János a Magyar Lótenyésztők Országos Szövetség lótenyésztési szakértője részére,** a Közép-Dunántúl lótenyésztése és lovassportja érdekében végzett áldozatos munkájáért.

**9. Dr. Vajda László Sándor az Agrárminisztérium nyugalmazott főosztályvezetője részére,** a nemzetközi kapcsolatok terén több évtizeden át végzett eredményes munkájáért, közösségformáló tevékenységéért.

**Dr. Nagy István miniszter úr Miniszteri Elismerő Oklevelet adományozott**

**1. Dr. Bézi-Farkas Barbara az Agrárminisztérium Jogalkotási Főosztályának osztályvezetője részére,** a kodifikációs szakterület koordinációja során tanúsított színvonalas teljesítményéért.

**2. Borbély Gyula László a Káptalantóti-Csobánc Hegyközség hegybírója részére,** a Badacsonyi borvidék hegyközségeiben végzett munkájáért, nyugdíjba vonulása alkalmából.

**3. Dr. Constantinescu Herman a Kézdivásárhelyi Columba Galamb és Kisállategyesület tenyésztője részére,** kiállítások szervezésében végzett munkájáért, szakírói tevékenységéért.

**4. Dankovics Róbert az Alba Régia Galamb- és Kisállattenyésztők Egyesületének galambásza részére,** a Magyar tájak galambfajtái című ismeretterjesztő könyv társszerzőjeként végzett áldozatos munkájáért.

**5. Fenes József Attila a Nógrád Megyei Kormányhivatal Agrárügyi és Környezetvédelmi Főosztály földművelésügyi szakügyintézője részére,** kiemelkedő munkabírással és eredményességgel végzett három évtizedes munkájáéért.

**6. Forgács Lehel a Székelyudvarhelyi Budvár Kisállattenyésztők Egyesületének elnöke részére,** az újonnan elismertetett székelyudvarhelyi pergő galambfajta népszerűsítéséért, a "Székelyföldi Kiállítások" szervezésében nyújtott tevékenységéért.

**7. Horváth Attila a Csíkszeredai Hobby Kisállattenyésztők Egyesületének tenyésztője részére,** kimagasló szakmai tevékenységéért, az egyesületi életet előremozdító szervezési-, menedzseri munkájáért.

1. **Kolbl Nándorné a Nemzeti Élelmiszerlánc-biztonsági Hivatal élelmiszerbiztonsági főfelügyelője részére,** a vendéglátás, közétkeztetés területén nyújtott több évtizedes lelkiismeretes munkájáért.

**9. Lakosi Szilvia a Nemzeti Élelmiszerlánc-biztonsági Hivatal Állategészségügyi Diagnosztikai Igazgatóság laboratóriumi szakasszisztense részére,** az állategészségügy területén végzett több évtizedes áldozatos munkájáért.

**10. Mázi Istvánné a Nemzeti Földügyi Központ Erdészeti Főosztály igazgatási referense részére,** az erdőrendezési és az erdészeti hatósági munkát támogató területen végzett több évtizedes elhivatott ügyviteli tevékenységéért.

**11. Ráczné Medve Ibolya az Agrárminisztérium Gazdálkodási Főosztály pénzügyi referense részére,** a kötelezettségvállalási, valamint az elszámolásköteles feladatokkal kapcsolatos pénzügyi tevékenységek terén végzett kiváló munkájáért.

**12. Simonné Szerdai Zsuzsanna a Déli Agrárszakképzési Centrum, Csapó Dániel Mezőgazdasági Technikum, Szakképző Iskola és Kollégium főigazgatója részére,** a szakképzési centrum alakulása során végzett kiemelkedő munkájáért.

**13. Süle Krisztián a Nemzeti Földügyi Központ főosztályvezetője részére,** a helyszínelési és területi agrárkapcsolati szakterület hatékony működése és fejlesztése érdekében végzett áldozatos munkájáért.

**14. Szénásné Ország Krisztina a Bács-Kiskun Megyei Kormányhivatal Földhivatali Főosztály osztályvezetője részére,** a földügyi szakterületen végzett két és fél évtizedes kiváló munkájáért.

**15. Tárbály István a TIMPEX Kereskedelmi Ipari Mezőgazdasági Kft. ügyvezetője részére,** a magyar lótenyésztésben elért kimagasló hazai és nemzetközi eredményeiért.

**16. Trecskó Sándorné az Élelmiszerlánc-biztonsági Centrum Nonprofit Kft. Kecskeméti Regionális Élelmiszerlánc Laboratórium analitikai részlegvezetője részére,** a fémanalitikai vizsgálatok terén végzett kiemelkedő munkájáért, szakbizottsági tevékenységéért.

**17. Tulit Imre a Sepsiszentgyörgyi Háromszék Kisállat- és Fajbaromfitenyésztők Egyesületének korábbi elnöke részére,** több mint egy évtizedes szakmai munkájáért, szervezői tevékenységéért.

**18. Dr. Vajtai Adrienn az Agrárminisztérium Földügyi és Térinformatikai Főosztály földügyi főfelügyelője részére,** a földügyi szakterületen végzett kiemelkedő munkájáért, munkatársaival szemben tanúsított rendkívüli segítőkészségéért.

**19. Dr. Vincze Anette az Agrárminisztérium Környezetfejlesztési és -stratégiai Főosztály környezeti fejlesztéspolitikai referense részére,** a környezetvédelem területén végzett közel két évtizedes példaértékű munkájáért.

**20. Zséli János a Budapest Főváros Kormányhivatala Földhivatali Főosztály ingatlan-nyilvántartási szakügyintézője részére**,a földügyi ágazatban végzett kiemelkedően eredményes munkájáért.

**Jubileumi Oklevél**ben részesül a szanyi **Bokréta Néptánc Egyesület** fennállásának 90. évfordulója alkalmából. A hagyományok ápolása, a gyökerek őrzése, továbbéltetése nagyon fontos teendő egy közösség életében. Az együttest nem csak a község lakossága, hanem a község vezetése is magáénak érzi és támogatja.

Az elismerést Kontreczné Németh Nikoletta, a néptáncegyüttes vezetője veszi át.